Document ID: /roh_data/filtered/fineweb-2-filterrobots_roh.jsonl.gz/49871

La SPD resta cun 30,6% la forza pli ferma en Mecklenburg-Vorpommern, scriva dentant cun in minus da 5% perditas massivas. Uschia ils emprims resultads da las elecziuns parlamentaras.
Schleppa per Angela Merkel
Il partenari da coaliziun da la SPD, ils cristiandemocrats percunter crodan cun 19,0% da las vuschs sin il terz plaz. La partida da la chanceliera Angela Merkel vegn surpassada per l’emprima giada insumma tar in elecziun parlamentara da l’AfD. L’«Alternative für Deutschland» fa 20,8% da las vuschs e vegn uschia la segund ferma partida en Mecklenburg-Vorpommern. Quest resultat vala sco schleppa per la chanceliera Angela Merkel e sia CDU.
Gratulaziuns dals populists da dretga en Europa
Il success da la AfD ha plaschì als populists da la dretga en l'Europa. Sin Facebook e Twitter han gratulà tranter auter Marine Le Pen dal Front National da la Frantscha, Heinz-Christian Strache da la FPÖ en l'Austria e da Geert Wilders dals Pajais Bass.
L'AfD, la partida populistica da dretga è vegnida fundada pir avant 3 onns. Cun questa victoria entra ella gia en il 9avel parlament dals stadis federativs en Germania.
RR novitads 06:00+